ગુજરાત ભાજપનો ગઢ છે એ ફરી વખત સાબિત થયુઃ વિજયભાઇ રૂપાણી
મહાનગરપાલિકામાં ભાજપનો જય જયકારને વધાવતા મુખ્યમંત્રીઃ ટવીટ કરીને જનતા અને કાર્યકરોને આભાર
રાજકોટ, તા.૨૩: ગુજરાતની ૬ નગરપાલિકાઓમાં ભાજપની ભવ્ય સફળતા પર મુખ્યમંત્રી વિજયભાઈ રૂપાણીએ ટ્વીટ કરીને જનતાનો અને કાર્યકર્તાઓનો આભાર માન્યો.
માનનીય વડાપ્રધાનશ્રી @narendramodi અને કેન્દ્રીય ગૃહમંત્રીશ્રી @AmitShah ના ગુજરાતે ભવ્ય વિજય અપાવીને, ગુજરાત ભારતીય જનતા પાર્ટીનો ગઢ છે એ ફરી વખત સાબિત કર્યું છે.
૬ મહાનગરપાલિકાઓની ચૂંટણીમાં ભારતીય જનતા પાર્ટીનો ભવ્ય વિજય એ ગુજરાતની જનતાનો વિજય છે. માનનીય વડાપ્રધાનશ્રી @narendramodi એ શરૂ કરેલ વિકાસની રાજનીતિનો ભવ્ય વિજય છે.
સમગ્ર ૬ મહાનગરોના મતદારોનો આભાર માનું છું. આ ચૂંટણીમાં સખત પરિશ્રમ કરનારા ભાજપાના તમામ કાર્યકર્તાઓને ખૂબ ખૂબ ધન્યવાદ આપું છું. ગુજરાતની જનતાને ખાતરી આપું છું કે ભાજપામાં મૂકેલા વિશ્વાસને ભાજપા એળે જવા દેશે નહીં. આવનારા દિવસોમાં ૬ મહાનગરપાલિકાઓના વિકાસ માટે સરકાર કોઇ કચાશ રાખશે નહીં.